《焦山山门外坐月》
宋代·余京

临江席地坐黄昏，入夜微吟冷客魂。皓月出云旋堕水，青山隔岸正当门。

金蛇搅浪光难定，巨象乘潮势欲奔。万里碧天沧海阔，何人骑鹤上昆仑？

作者简介：余京，会稽（今浙江绍兴）人。仁宗嘉祐二年（一○五七）进士（《宝庆会稽续志》卷六）。历任淄、青、并、岚等州地方官（《栾城集》卷八《送余京同年兄通判岚州》）。